CELEX: 32016D0696
Language: bg
Date: 2016-05-04 00:00:00
Title: Решение за изпълнение (ЕС) 2016/696 на Комисията от 4 май 2016 година за изменение на Решение 2006/473/ЕО за признаване на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове) и Guignardia citricarpa Kiely (всички патогенни за цитрусите щамове) (нотифицирано под номер С(2016) 2614)

5.5.2016   
            
            
               BG
            
            
               Официален вестник на Европейския съюз
            
            
               L 120/33
            
         РЕШЕНИЕ ЗА ИЗПЪЛНЕНИЕ (ЕС) 2016/696 НА КОМИСИЯТА
   от 4 май 2016 година
   за изменение на Решение 2006/473/ЕО за признаване на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове) и Guignardia citricarpa Kiely (всички патогенни за цитрусите щамове)
   
      
         (нотифицирано под номер С(2016) 2614)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално част А, раздел I, точки 16.2 и 16.4 от приложение IV към нея,
   като има предвид, че:
   
               (1)
            
            
               С Решение 2006/473/ЕО на Комисията (2) се признават някои трети страни и някои региони от трети страни за незасегнати от Xanthomonas campestris (всички патогенни за цитрусите щамове) и Guignardia citricarpa Kiely (всички патогенни за цитрусите щамове).
            
         
               (2)
            
            
               С Решение 2006/473/ЕО се признава щатът Луизиана в Съединените американски щати за незасегнат от Xanthomonas campestris (всички патогенни за цитрусите щамове). Въз основа на предоставената от Съединените щати информация обаче щатът Луизиана вече не следва да бъде признат за незасегнат от посочения вредител.
            
         
               (3)
            
            
               С Решение 2006/473/ЕО се признава държавата Уругвай за незасегната от Cuignardia citricarpa Kiely (всички патогенни за цитрусите щамове). Въз основа на предоставената от Уругвай информация и поради повтарящите се случаи обаче държавата вече не следва да бъде призната за незасегната от посочения вредител.
            
         
               (4)
            
            
               С Решение 2006/473/ЕО се признават всички региони на Съединените щати за незасегнати от Guignardia citricarpa Kiely (всички патогенни за цитрусите щамове), с изключение на окръзите Collier, Hendry и Polk в щата Флорида. Въз основа на предоставената от Съединените щати информация обаче окръг Lee вече не следва да бъде признат за незасегнат от посочения вредител.
            
         
               (5)
            
            
               Поради това Решение 2006/473/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение 2006/473/ЕО се изменя, както следва:
   
               1)
            
            
               В член 1, параграф 2 буква в) се заменя със следното:
               
                           „в)
                        
                        
                           в САЩ: Аризона, Калифорния, Гуам, Хавай, Северни Мариански острови, Пуерто Рико, Самоа, Тексас и Вирджински острови;“
                        
                     
         
               2)
            
            
               член 3 се изменя, както следва:
               
                           а)
                        
                        
                           в параграф 1 буква а) се заменя със следното:
                           
                                       „а)
                                    
                                    
                                       всички трети страни — производители на цитрусови плодове в Европа, Северна, Централна и Южна Америка и Карибите, с изключение на Аржентина, Бразилия, САЩ и Уругвай;“
                                    
                                 
                     
                           б)
                        
                        
                           в параграф 2 буква д) се заменя със следното:
                           
                                       „д)
                                    
                                    
                                       в Съединените американски щати: всички региони, с изключение на окръзите Collier, Hendry, Lee и Polk в щата Флорида.“
                                    
                                 
                     
         Член 2
   Адресати на настоящото решение са държавите членки.
   
      Съставено в Брюксел на 4 май 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение 2006/473/ЕО на Комисията от 5 юли 2006 г. за признаване на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове), Cercospora angolensis Carv. et Mendes или Guignardia citricarpa Kiely (всички патогенни за цитрусите щамове) (ОВ L 187, 8.7.2006 г., стр. 35).